PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**AUTOBUSO VAIRUOTOJO**

**PAREIGYBĖS APRAŠYMAS**

**NR. 22**

**I. BENDROJI DALIS**

1. Tauragės Skaudvilės gimnazijos autobuso vairuotojas yra priskiriamas kvalifikuotų darbininkų grupei.
2. Pareigybės lygis: autobuso vairuotojas priskiriamas C lygio pareigybei.
3. Pareigybės paskirtis: vykdyti pagal šį aprašymą priskiriamas ir (ar) galimas priskirti mokyklinio autobuso ir tarnybinio lengvojo automobilio vairavimo ir priežiūros funkcijas.
4. Pareigybės pavaldumas: autobuso vairuotojas pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Autobuso vairuotojas kvalifikacijai keliami reikalavimai:

1. vidurinis išsilavinimas ir atitinkama profesinė kvalifikacija suteikianti teisę vairuoti „B“ ir „D“ kategorijos kelių transporto priemones;
2. turėti atitinkamos kategorijos vairuotojo pažymėjimą ir galiojančią Vairuotojo sveikatos patikrinimo medicininę pažymą, kuri leidžia vairuoti atitinkamos rūšies transporto priemones;
3. Turi turėti galiojančią sveikatos medicininio patikrinimo pažymą;
4. būti susipažinęs su gimnazijos darbo tvarkos taisyklėmis, Tarnybinių lengvųjų automobilių naudojimo gimnazijoje tvarkos aprašu, šiuo pareigybės aprašymu, darbuotojų saugos ir sveikatos instrukcijomis pagal vykdomas darbų rūšis;
5. išmanyti apie automobilių techninę priežiūrą ir priemones, kuro ir tepalų klasifikaciją, savybes ir sunaudojimo normas.

6. Autobuso vairuotojas turi žinoti ir išmanyti:

1. Mokinių vežimo mokykliniu autobusu tvarką;
2. Mokyklinio autobuso, lengvojo tarnybinio automobilio eksploatavimo reikalavimus;
3. Būti susipažinęs ir vadovautis saugaus eismo automobilių keliais įstatymu;
4. Mokinių turizmo renginių organizavimo tvarka ir taisyklėmis;

**III. ŠIAS PAREIGAS EINANČIO DARBUOTOJO FUNKCIJOS**

1. Autobuso vairuotojas pagal savo turimą kvalifikaciją turi žinoti ir atlieka šias funkcijas:
   1. laiku ir saugiai vežti mokinius į paskirties vietą (į mokyklą, iš mokyklos), ekskursijas, pažintines keliones, šventes, olimpiadas, sporto varžybas, stebėti, kad mokiniai saugiai galėtų įlipti ir išlipti iš autobuso nustatytose sustojimo vietose (stotelėse) pagal mokinių gyvenamąją, išlaipinimo, ar numatyta kelionėje vietą;
   2. nuolat prižiūrėti autobuso (lengvojo automobilio) techninę būklę ir jo komplektiškumą, laiku šalina gedimus, turinčius įtakos eismo saugumui.
   3. suprantamai ir laiku (kasdien) pildyti kelionės dokumentus, tausoti patikėtą turtą, efektyviai naudoti eksploatacijai skirtas lėšas;
   4. nustatyti nesudėtingus automobilių gedimus ir savo jėgomis juos pašalina, o suderinęs su direktoriaus pavaduotoju ūkio reikalams, vykdyti ar organizuoti kitus transporto priemonės remonto darbus;
   5. nuplauti transporto priemones ir išvalyti jų salonus prieš pastatydamas į nuolatinę saugojimo ar statymo vietą;
   6. padėti iškrauti ir pakrauti pervežamą inventorių ir prekes;
   7. saugoti transporto priemonių ir kelionių dokumentus, degalų įsigijimo korteles, pervežamus dokumentus, inventorių ir prekes;
   8. vykdyti ir kitus nenuolatinio pobūdžio direktoriaus pavaduotojo ūkio reikalams pavedimus.

**IV. ATSAKOMYBĖ**

1. Autobuso vairuotojas atsako už:
   1. informavimą apie susirgimą, traumas, ligas;
   2. vairuotojas atsako už pavestų pareigų vykdymą ir transporto priemonės saugų naudojimą, mokinių pervežimą, už atliekamų darbų kokybę;
   3. patikėtų materialinių vertybių saugojimą;
   4. teisingą darbo laiko naudojimą.
   5. darbo drausmės pažeidimus;
   6. žalą, padarytą progimnazijai dėl savo kaltės ar neatsargumo;
   7. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.
2. Autobuso vairuotojas, nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų darbuotojo pareigų ar kitų teisės aktų reikalavimų, reglamentuojančių jo funkcijų vykdymą, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)

(Vardas ir pavardė)